Starptautiskā bibliotēku asociāciju un institūciju federācija

Starptautiskā bibliotēku asociācijas un institūcijas federācija (; IFLA) ir starptautiska nevalstiska bezpeļņas organizācija, kura pārstāv bibliotēku un informācijas pakalpojumu intereses. IFLA dibināta 1927. gada 30. septembrī Edinburgā, Skotijā, Apvienotās Karalistes bibliotēku asociācijas ikgadējā sanāksmē. Federācijā 1929. gadā apvienojās 15 biedri no 15 valstīm. Mūsdienās (2025. gadā) federācijā darbojas 1500 dalībnieku un filiāļu no aptuveni 150 pasaules valstīm. Tās galvenā mītne atrodas Hāgā, Nīderlandē.

IFLA sadarbojas ar UNESCO, kā rezultātā tikuši izstrādāti vairāki kopīgi izstrādāti manifesti. 1996. gadā IFLA bija viena no četrām organizācijām, kas dibināja starptautisko organizāciju Blue Shield International, kas strādā, lai aizsargātu pasaules kultūras mantojumu, kad to apdraud kari un dabas katastrofas.

 Darbība 
IFLA mērķis ir nodrošināt universālu un objektīvu informācijas pieejamību, lai sabiedrība spētu realizēt jaunas idejas un ekonomiski, sociāli, kulturāli un demokrātiski attīstīties. IFLA dod iespēju cilvēkiem piedalīties dažādos pasākumos un aktivitātēs, neatkarīgi no vecuma, etniskās piederības, reliģiskās piederības, valodas un ģeogrāfiskās vietas.

IFLA sadarbojas ar vairāk nekā 25 dažādām organizācijām, tai skaitā, ar Starptautisko zinātnes organizācijas padomi, Pasaules intelektuālā prāta organizāciju, Pasaules Tirdzniecības organizāciju un Starptautiskā standartizācijas organizāciju.

IFLA izdod publikācijas, tai skaitā IFLA žurnālu, ikgadējo pārskatu, IFLA publikāciju sērijas, IFLA profesionāļu ziņojumus.online.[cited 17.02.2010.]. Available : http://www.ifla.org/. Informācijas avotos tiek doti ar novadpētniecību un ģenealoģiju saistītu terminu skaidrojumi.Reitz, Joan M. Dictionary for Library and Information Science. Westport ; Connecticut ; London : Libraries Unlimited, 2004. 788 p. .

 Ģenealoģijas un novadpētniecības sekcija 
IFLA sastāv no vairākām sekcijām, tai skaitā publisko bibliotēku, nacionālo bibliotēku, akadēmisko un izpētes bibliotēku, kā arī ģenealoģijas un novadpētniecības sekcijas (GENLOC), kuras darbība ir orientēta uz ģenealoģiju, novadpētniecību, mutvārdu vēsturi, tradīcijām un sadarbību starp arhīviem, bibliotēkām un muzejiem.

Ģenealoģijas un novadpētniecības sekcijas mērķis ir nodrošināt ar informāciju visus pasaules bibliotekārus par ģenealoģiju un novadpētniecību, kā arī atvieglot un veicināt komunikāciju starp bibliotēkzinātnes un informācijas speciālistiem, bibliotēkām, arhīviem, muzejiem un dažādām institūcijām un veicināt ģenealoģijas un vietējās vēstures attīstību. Notiek darbs, lai padarītu ērtāku un pieejamāku globālo tīmekli, lai tajā varētu sadarboties un sazināties bibliotekāri, kā arī lai globālajā tīmeklī būtu elektroniski pieejami ģenealoģijas un novadpētniecības uzziņu pakalpojumi. 

Ģenealoģijas un novadpētniecības sekcija izdod ziņojumus sākot ar 2001. gadu. Izdota grāmata, kurā ir apkopotas 2001.–2005. gada IFLA konferences par ģenealoģiskiem tematiem. 
Sekcija organizējusi vairākas informatīvas konferences dažādās pasaules valstīs un pilsētās. Konferences ir notikušas Itālijā, Kanādā, Dienvidāfrikā, Korejā, Norvēģijā, Argentīnā, Vācijā, Skotijā, Amerikas Savienotajās valstīs, Zviedrijā.International genealogy and local history : papers presented by the genealogy and local history section at IFLA general conferences 2001–2005. Munchen : Saur, 2008. IFLA publications 130. .

 Skatīt arī 
 Amerikas bibliotēku asociācija

 Atsauces 

 Ārējās saites 

 Latviešu valodā IFLA vadlīnijas 
 Angļu valodā informācija par IFLU
 Angļu valodā informācija par ģenealoģijas un novadpētniecības sekciju (GENLOC)
 Angļu valodā IFLA ikgadējā konference
 Latviešu valodā IFLA/UNESCO vadlīnijas attīstībai 
 Angļu valodā IFLA žurnāli tiešsaistē

Kategorija:Starptautiskas organizācijas
Kategorija:Bibliotēkas